આ મોબાઇલ ટૉઇલેટની અત્યારે પરિસ્થિતિ એવી છે કે એમાં પાંચ ટૉઇલેટ છે, જેમાંથી ચાર પર લૉક લગાવી દેવામાં આવ્યાં છે. એ ચાર લૉકની ચાવી માત્ર ચાર વેપારીઓને આપવામાં આવી છે જેનો ઉપયોગ તેઓ અને તેમનો સ્ટાફ કરે છે. કૉમન પબ્લિક અને માર્કે‍ટના અન્ય દુકાનદારો માટે માત્ર એક જ ટૉઇલેટ ખુલ્લું રાખવામાં આવ્યું છે. એ ટૉઇલેટ પણ દિવસભર વપરાશમાં લઈ શકાતું નથી, કારણ કે વહેલી સવારે હોલસેલમાં આવતા શાકભાજીના વિક્રેતાઓ એ વાપરે છે અને એક જ ટૉઇલેટનો વધુ પડતો વપરાશ થવાને કારણે એ ચૉક-અપ થઈ જાય છે એટલે માર્કે‍ટના દુકાનદારો માટે એનો વપરાશ કરવાનો સમય આવે ત્યારે એ વાપરવા લાયક રહેતું નથી. તેમણે નાછૂટકે ડૉ. ડિસિલ્વા રોડ પર આવેલા કીર્તિકર માર્કે‍ટના ટૉઇલેટનો ઉપયોગ કરવો પડે છે.